《同子苍放船南山石壁下》
宋代·李彭

南山修源何所似，顾痴铺张侧釐纸。酒酣漱墨风雨来，咫尺烟釐生万里。

韩侯静者妙英姿，乃呼扁舟共遨戏。我曹竟堕善幻中，叩舷歌呼但沾醉。

寺下回潭凝不流，中有卧石如潜虬。孤峰已衔半规日，连山倒垂波底浮。

韩侯风雅才甚优，胸中何止吞万牛。未向承明草莲烛，小留南国驯沙鸥。

会须唤仗入天陛，尚忆溪边横小舟。但愿故人俱厚禄，平子不妨吟四愁。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。